Document ID: 31996R0918

ΚΑΝΟΝΙΣΜΟΣ (ΕΚ) αριθ. 918/96 ΤΗΣ ΕΠΙΤΡΟΠΗΣ της 22ας Μαΐου 1996 για τον καθορισμό σε ποιό βαθμό μπορούν να γίνουν αποδεκτές οι αιτήσεις χορηγήσεως πιστοποιητικών εισαγωγής που υποβλήθηκαν τον Απρίλιο 1996 για τις δασμολογικές ποσοστώσεις για το βόειο κρέας που προβλέπονται στις συμφωνίες ελεύθερων συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 542/96 της Επιτροπής, της 28ης Μαρτίου 1996, για τη θέσπιση για το 1996 των λεπτομερειών εφαρμογής των δασμολογικών ποσοστώσεων για το βόειο κρέας που προβλέπονται στις συμφωνίες ελεύθερων συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου (1), και ιδίως το άρθρο 3 παράγραφος 3,
Εκτιμώντας:
ότι, στο άρθρο 1 παράγραφοι 1 και 3 του κανονισμού (ΕΚ) αριθ. 542/96, έχουν καθορισθεί οι ποσότητες νωπού, διατηρημένου με απλή ψύξη ή κατεψυγμένου κρέατος καταγωγής Λιθουανίας, Λετονίας και Εσθονίας και τα μεταποιημένα προϊόντα καταγωγής Λετονίας που μπορούν να εισαχθούν με ειδικές συνθήκες για την περίοδο από 1ης Ιανουαρίου έως 30 Ιουνίου 1996 7 ότι δεν έχουν ζητηθεί πιστοποιητικά εισαγωγής για βόειο κρέας και μεταποιημένα προϊόντα 7
ότι το άρθρο 1 παράγραφος 3 του κανονισμού (ΕΚ) αριθ. 542/96 ορίζει ότι, εάν κατά τη διάρκεια του έτους 1996 οι ποσότητες που αποτελούν αντικείμενο αιτήσεων για πιστοποιητικά εισαγωγής που υποβάλλονται για την πρώτη περίοδο είναι κατώτερες από τις διαθέσιμες ποσότητες, οι υπόλοιπες ποσότητες προστίθενται στις διαθέσιμες ποσότητες, για την επόμενη περίοδο 7 ότι, λαμβανομένων υπόψη των υπολοίπων ποσοτήτων για την πρώτη περίοδο, πρέπει, κατά συνέπεια, να καθοριστούν για τη δεύτερη περίοδο, η οποία καλύπτει το διάστημα από 1ης Ιουλίου έως 31 Δεκεμβρίου 1996, οι διαθέσιμες ποσότητες για τις εν λόγω χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Καμία αίτηση πιστοποιητικού εισαγωγής δεν κατατέθηκε για την περίοδο από 1ης Ιανουαρίου έως 30 Ιουνίου 1996 στο πλαίσιο των ποσοστώσεων εισαγωγής που αναφέρονται στο άρθρο 1 παράγραφος 1 του κανονισμού (ΕΚ) αριθ. 542/96.
2. Οι διαθέσιμες ποσότητες για την περίοδο που αναφέρονται στο άρθρο 1 παράγραφος 3 του κανονισμού (ΕΚ) αριθ. 542/96, η οποία καλύπτει το διάστημα από 1ης Ιουλίου έως 31 Δεκεμβρίου 1996, ανέρχονται σε:
- 1 500 τόνους κρεάτων που υπάγονται στους κωδικούς ΣΟ 0201 και 0202 καταγωγής Λιθουανίας, Λετονίας και Εσθονίας,
- 175 τόνους προϊόντων που υπάγονται στον κωδικό ΣΟ 1602 50 10 καταγωγής Λετονίας.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαΐου 1996.

Labels: 3
17
18